钦定古今图书集成/明伦汇编/氏族典/第087卷 > 《廖用贤尚友录》 > 卢鲁元
## 钦定古今图书集成/明伦汇编/氏族典/第087卷 > 《廖用贤尚友录》 > 卢鲁元

按《魏书卢鲁元传》：“鲁元，昌黎徒河人。曾祖副鸠，仕慕
容垂，为尚书令、临泽公。祖父并至大官。鲁元敏而好
学，宽和有雅度。太宗时选为通直郎，以忠谨给侍东
宫，恭勤尽节，世祖亲爱之。及即位，以为中书侍郎，拾
遗左右，宠待弥深。而鲁元益加谨肃，公卿咸亲附之。
鲁元以工书有文才，累迁中书监，领秘书事，赐爵襄”
城公，加散骑常侍、右将军。从征平凉，以功拜征北大
将军，加侍中。后迁太保，录尚书事。常从征伐，出入卧
内，每有平殄，辄以功赏。《真君》三年冬，车驾幸阴山，鲁
元以疾不从。侍臣问疾送药，传驿相属于路。及薨，世
祖甚悼惜之，赠襄城王，谥曰孝。子统袭爵。